
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02314-/2014-04
06.03.2015. године

Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 06.03.2015. године, донела је
О Д Л У К У

о акредитацији студијског програма
Утврђује се да Висока медицинска шкоЛа струковних студија са седиштем у  DOCVARIABLE ConvertString(Adresa,1,5) \* MERGEFORMAT  Лоле Рибара 1 /2, Ћуприја, ПИБ:  DOCVARIABLE PIB \* MERGEFORMAT 101371421, Матични број: 17228838,  испуњава прописане стандарде за акредитацију студијског програма Основне струковне студије – Струковни фармацеутски техничар, у оквиру образовно-научног поља Медицинске науке и области Фармацеутске науке, и то за 30 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа Висока медицинска шкоЛа струковних студија са седиштем у  DOCVARIABLE ConvertString(Adresa,1,5) \* MERGEFORMAT  у  DOCVARIABLE ConvertString(Adresa,1,5) \* MERGEFORMAT  Лоле Рибара 1 /2, Ћуприја, је дана 28.11.2015. године поднела захтев за акредитацију студијског програма Основне струковне студије – Струковни фармацеутски техничар, у оквиру образовно-научног поља Медицинске науке и области Фармацеутске науке,, под бројем 612-00-02314-/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе Високе медицинске шкоЛе струковних студија из Ћуприје и предлог одлуке, достављени су Комисији за акредитацију и проверу квалитета.
Студијски програм Основних струковних студија Струковни фармацеутски техничар припада образовно-научном пољу Медицинске науке и области Фармацеутске науке. Предложено звање Специјалиста струковна медицинска сестра у складу је са Листом звања НСВО.
Установа је доставила одлуку о прихватању студијског програма на седници Наставног већа Школе одржаној 20.11.2014. године.

Основни квантитативни подаци о програму су:

1. Трајање програма: 3 године (6 семестара)
2. Број ЕСПБ бодова: 180
3. Број студената који се уписује на прву годину: 30
4. Просечан број часова активне наставе недељно по години: 

12.00 +  8.00 +  0.00( +  1.50) = 20.00, 30.00

5. Проценат изборности на програму: 22,78%
6. Расподела предмета по типу предмета

Академско-општеобразовни 13.57%, Стручни 36.18%, Стручно-апликативни 50.25%

7. Број наставника на студијском програму: 15 
Број наставника са пуним радним временом: 13

Број наставника ангажованих по уговору: 2

8. Број сарадника на студијском програму: 3 
Број сарадника са пуним радним временом: 3 
9. Просечно оптерећење наставника на програму:  4,77
10. Просечно оптерећење сарадника на програму:  8,0
11. Просечно оптерећење наставника у установи:  5,99
12. Просечно оптерећење сарадника у установи:  9,97
13. Проценат наставе коју држе наставници са пуним радним временом: 80,07%
14. Број библиотечких јединица релевантних за студијски програм: 238

15. Укупна нето површина 3701 m2, што за укупно 1178 студената износи 3,14 m2 нето простора по студенту

Студијски програм има јасно дефинисану сврху и улогу у образовном систему и обезбеђује стицање компетенција за јасну професију и занимање у области здравства, социјалне заштите, просвете и  привреде. Сврха студијског програма је усклађена са задацима и циљевима установе.

Циљ студијског програма је стицање теоријског и практичног знања за вршење професионалне праксе струковног фармацеутског техничара као самосталног професионалца или као равноправног члана тима са другим особама.

Установа је дала јасан опис општих и предметно специфичних способности које студенти стичу савладавањем програма, а које су потребне за рад у апотеци, болничкој апотеци, ветеринарској апотеци, биохемијској лабораторији, велетрговини и другим пословима за које се оспособљавају. Приложени су примери обрасца дипломе и додатка дипломе, који садрже све потребне податке.

Структура курикулума обухвата распоред предмета по семестрима, фонд часова и број ЕСПБ. Студијски програм Стуковни фармацеутски техничар има укупно 32 предмета, од чега су 24  обавезна. Изборни предмети су из групе стручно-апликативних, од 8 изборних предмета бирају се 4 и имају 36 ЕСПБ.

Књига предмета садржи све потребне податке о предметима, укључујући назив предмета, име наставника, статус предмета, број часова активне наставе и ЕСПБ, циљеве, исходе, садржај, систем оцењивања и препоручену литературу. Приложени су и описи стручне праксе и завршног рада.

Програм је целовит и свеобухватан и нуди студентима стручна знања потребна за послове за које се школују. Програм је усклађен са другим студијским програмима Школе, а у довољној мери је упоредив са студијским програмима у следећим високошколским установама: School of  Pharmacy, University of London, UK, School of  Pharmacy of University of Athens, Grčka и Fakulteta za farmacijo, Univerza v Ljubljani, Slovenija.

Установа планира упис 30 студената годишње на студијски програм Стуковни фармацеутски техничар и тај број је у складу са кадровским, просторним и материјалним ресурсима школе. На студије се могу уписати кандидати са завршеном средњом фармацеутском школом, гимназијом, средњом медицинском школом или средњом козметичарском школом, а полаже се пријемни испит из хемије и биологије, што све одговара карактеру студијског програма. Установа је у документацији приложила текст конкурса, који садржи све потребне информације, као и Информатор за студенте, који садржи детаљна обавештења о упису.

Рад студената се континуирано прати. Наставници и сарадници оцењују рад студената током наставе узимајући у обзир присуство теоретској настави, присуство вежбама, квалитет урађеног семинарског рада, урађених тестова, колоквијума и ангажованости студента у дискусијама приликом извођења теоријске и практичне наставе.  Студенти, испуњавањем предиспитних обавеза у оквиру различитих предмета, могу стећи по 50 предиспитних и 50 испитних бодова, што је у складу са захтевима стандарда. Међутим, предмети су по својој природи различити, а однос предиспитних и испитних поена је исти за све, па се препоручује да се оцењивање усклади са природом појединих предмета. У картонима предмета исказани су бодови које студенти добијају за предиспитне и испитне обавезе. Поред тога, у картонима предмета дефинисан је и начин полагања испита за сваки предмет понаособ (практични, писмени, усмени испит).

У реализацији студијског програма учествује 15 наставника, од којих је 13 наставника запослених с пуним радним временом а 2 наставника су ангажована по уговору. Просечно оптерећење наставника на студијском програму 4,47 часова недељно, а у Установи 5,99 часова недељно. Наставници запослени с пуним радним временом изводе 80,07% наставе. Од укупно 15 наставника, 8 наставника је стекло звање доктора наука, па је овај захтев стандарда испуњен. Квалификације наставног особља одговарају нивоу њихових задужења и нивоу студијског програма и документоване су адекватним референцама. Картони наставника су доступни јавности преко интернет странице Школе.
У реализацији студијског програма учествују и 3 сарадника запослена с пуним радним временом. Просечно оптерећење сарадника на студијском програму је 8,0 часова недељно, а у Установи 9,97 часова недељно.
Установа располаже бруто простором површине 6300 m2 за извођење свих студијских програма, а за овај програм грам користи се 1142 m2, из чега се види да су задовољени захтеви стандарда у погледу површине расположивог простора. Студенти имају обезбеђен адекватан простор за извођење теоријске и практичне наставе који одговара стандарду који је предвиђен за овај студијски програм. Школа располаже опремљеним кабинетима задовољавајућег садржаја опреме, инструмената и материјала за несметано одвијање кабинетских вежби, где се студент припрема за рад у наставним базама. 
Библиотека има савремену литературу, а приложен је списак од 238 библиотечких јединица и уџбеника релевантних за студијски програм. Установа је обезбедила покривеност предмета одговарајућом уџбеничком литературом, училима и помоћним наставним средствима на начин да су они расположиви на време и у броју довољном да се обезбеди нормално одвијање наставног процеса.

Контрола квалитета за студијске програме у Установи се обавља периодично оцењивањем реализоване  наставе према оперативном плану, садржају методских јединица и метода рада, резултата наставе, задовољства од стране студената, стручности особља за рад, сврсисходности опреме, литературе и уџбеника. Контрола квалитета студијских програма се обавља у складу са акционим планом Комисије за обезбеђење и контролу квалитета који се израђује сваке године на нивоу Школе. У случају уочених недостатака, предузимају се корективне мере за побољшање квалитета. Установа је омогућила да студенти имају активну улогу у контроли квалитета у Школи. Два од укупно 13 чланова Комисије за обезбеђење и контролу квалитета су из редова студената. Такође, студенти редовно кроз анкете износе своја мишљења о квалитету курикулума, наставе, уџбеника итд.

Комисија за акредитацију и проверу квалитета, утврдила је да високошколска установа ВисокA медицинскA шкоЛA струковних студија из Ћуприје  DOCVARIABLE ConvertString(UstanovaNaziv,1,5) \* MERGEFORMAT за студијски програм  Основне струковне студије – Струковни фармацеутски техничар, у оквиру образовно-научног поља Медицинске науке и области Фармацеутске науке, испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.

 Имајући у виду да је високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
Високошколска установа Висока медицинска шкоЛа струковних студија, са седиштем у  DOCVARIABLE ConvertString(Adresa,1,5) \* MERGEFORMAT  Лоле Рибара 1 /2, Ћуприја, ПИБ:  DOCVARIABLE PIB \* MERGEFORMAT 101371421, Матични број: 17228838, испунила је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма Основне струковне студије – Струковни фармацеутски техничар, у оквиру образовно-научног поља Медицинске науке и области Фармацеутске науке, и то за 30 студената у седишту.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

